2H+

2H+ (tiež 2HPlus alebo 2H Pozitiv) bola slovenská trojčlenná hip-hopová skupina pochádzajúca z Bratislavy.

História 
Formácia vznikla okolo roku 2001. Vtedy ju tvorili Suvereno (vtedy pôsobil pod umeleckým menom MCL), Cigo, Vladis a DJ Wugy. Neskôr sa Cigo pridružil k petržalskej skupine H16 a DJ Wugy ku skupine Rendezska.SK. MCL (Suvereno) a Vladis spoločne s novým členom Skeptikom, ktorý pôsobil ako DJ, začali pracovať na debutovom albume 2H+ a koncom roku 2005 vyšiel pod názvom Taktomalobyťataktobude. Album vyšiel na náklady skupiny, čo sa podpísalo aj na samotnej kvalite zvuku, ale pomaly sa skupina dostala do povedomia slovenskej hip-hopovej kominuty.

Koncom roka 2006 vydala skupina EP s názvom Bar Element, ku ktorému v roku 2007 nasledoval prvý oficiálny videoklip na remixovú verziu skladby "Barová". Klip obsahuje aj špeciálny projekt s názvom Street Flair, čo je spojenie extrémneho barmanského umenia a rapu.

V roku 2007 ukončil DJ Skeptik svoje pôsobenie v 2H+, MCL si zmenil meno na El Suvereno, na koncertoch ich dopĺňal DJ Grimaso. Tretím členom skupiny a producentom sa stal Deryck. Koncom roka 2007 vydali album Premium. Na albume sa objavili aj hostia ako Cigo, Majk Spirit, Čistychov, Bacil, Zverina a iní. S albumom sa objavili aj prvé informácie o Suverenovom prvom sólovom albume.

V roku 2010 Vladis aj Suvereno (ktorý vypustil zo svojho mena "El") vydali sólové albumy. Vladisov 2CD album sa volá Generácia, vyšiel 26. apríla a Suverenov sa volá Král vs Joker a vyšiel 17. mája.. Začiatkom leta 2011 Suvereno vydáva mixtape s názvom Zlata Stredná Cesta Mixtape. 19.novembra 2012 Suvereno vydal album Alchymista.

Skupina sa oficiálne rozpadla v máji 2013.

Diskografia

Štúdiové albumy 
 2005: Taktomalobyťataktobude
 2007: Premium

EP 
 2006: Bar Element

Ostatné/sólo 
 2010: Vladis - Evolúcia (mixtape)
 2010: Vladis - Generácia (2CD) (album)
 2010: Suvereno - Král vs Joker (album)
 2011: Vladis - Fénix (mixtape)
 2011: Pery, Bonano, Vladis - Pery Bonano Vladis (mixtape)
 2011: Suvereno - Zlatá stredná cesta (mixtape)
 2012: Suvereno - Alchymista (album)
 2012: Vladis - Svet nie je pre chudobných (album)
 2013: Vladis - Diamant (album)
 2014: Suvereno - Jednoducho Suve (album)

Skladby umiestnené v rebríčkoch

Videoklipy

2H+ 
 2007: "Barová (remix)"

Ostatné 
 2007: "JJ Devils Tatoo" (Vladis, Bacil & Čistychov)
 2008: "Moje meno/Grillz" (Suvereno)
 2010: "Propaganda" (Suvereno)
 2010: "Get Low/Skener" (Grimaso ft. S.A.S & Suvereno)
 2010: "Poď bližšie" (Vladis ft. Baška)
 2011: "Rebel" (Suvereno ft. Majk Spirit)
 2011: "Kronika" (Vladis)
 2012: "Nezastaviteľný" (Vladis)
 2012: "Videl som/Spoveď" (Vladis)
 2012: "Osloboď myseľ" (Suvereno ft. Paul Project)
 2012: "Voľby 2012" (Vladis)
 2012: "Moji zlatí" (Suvereno ft. Supa)
 2012: "Som späť" (Vladis ft. Tomáš Palonder)
 2012: "Ak to musí byť" (Paul Project ft. Suvereno)
 2012: "Kuprezák" (Vladis ft. Perfektaz)
 2012: "Chobotnica/Nerobím nič" (Vladis)
 2012: "Navždy mladí" (Vladis ft. Martin Madej)
 2012: "Life" (Suvereno)
 2012: "Vesmír Slnko zdravie pravda" (Vladis)
 2012: "Bláznovstvá" (Suvereno ft. Lucia Molnárová)
 2012: "Loyalita" (Vladis)
 2012: "Všetko čo mám" (Vladis ft. Šipo)
 2012: "Nemá to význam" (Vladis ft. Barbora Švidraňová)
 2012: "Výzva" (Suvereno)
 2013: "Empatia" (Suvereno ft. Nicole)
 2013: "Radosť" (Paul Project ft. Suvereno)
 2013: "Netráp sa" (Vladis)
 2013: "Brána 2012" (Suvereno ft. Revolta)
 2013: "Spomeň si, kto si" (Suvereno)
 2013: "Škola života" (Vladis)
 2013: "Nech sa darí" (Suvereno ft. Samuel Tomeček)
 2013: "Žijem pre moment" (Vladis ft. Nicole)
 2013: "Už nikdy ulica" (Vladis)
 2013: "Čarodej" (Suvereno)
 2013: "Príbeh lotosového kvetu" (Suvereno ft. Samuel Tomeček)

Referencie 

2H+
Slovenské hiphopové hudobné skupiny
Hudobné skupiny z 2001